When I'm Gone (שיר של אמינם)

When I'm Gone הוא שיר מאת הראפר אמינם, מתוך אלבום האוסף שלו Curtain Call: The Hits. השיר יצא לאור ב-6 בדצמבר 2005, באותו היום שבו האלבום יצא לאור. השיר יצא כסינגל המוביל של האלבום.

השיר זכה לשבחים רבים ממבקרי המוזיקה והגיע למקום השמיני במצעד הבילבורד הוט 100, למקום 22 במצעד שירי הראפ, למקום הרביעי במצעד הסינגלים הבריטי ולמקום הראשון במצעד המוזיקה האוסטרלי.

רקע 
השיר נכתב בשנת 2003 ויצא לאור בשנת 2005 על ידי חברת התקליטים שיידי רקורדס, כחלק מאלבום האוסף Curtain Call: The Hits. אמינם חשב באותו הזמן שאלבום זה הוא אולי סימן לכך שהוא עומד לקחת הפסקה מקריירת המוזיקה לתקופה ארוכה, ובאותה התקופה אמר כי "אני כרגע נמצא בנקודה בחיים שלי בה אני מרגיש שאני לא יודע לאיזה כיוון הקריירה שלי ממשיכה, זוהי הסיבה שקראתי לאלבום 'Curtain Call' (קידה לאחר ההופעה), כיוון שזה יכל להיות הדבר האחרון שאעשה, אנחנו לא נדע".

המילים בשיר מתייחסות לחייו של אמינם כזמר סלבריטאי, אשר נמצא במצב לא טוב עם משפחתו. אמינם השתמש בדמיון שלו על מנת להעלות זכרונות שלא באמת קרו, בהן המשפחה שלו מתפרקת.

הווידאו קליפ של השיר בוים על ידי אנטוני מנדלר. בקליפ השתתף גם טריק סלמסי מתוכנית הטלוויזיה האמריקאית 'The Contender' .

רשימת השמעה

מיקומי שיא

קישורים חיצוניים 

 
 המילים לשיר באתר MetroLyrics

הערות שוליים 

שירי אמינם
שירים באנגלית
שירים שנכתבו על ידי אמינם
שירים שהופקו על ידי אמינם
וידאו קליפים שבוימו על ידי אנתוני מנדלר
שירים על הורות
סינגלים שהגיעו למקום הראשון במצעד הסינגלים האוסטרלי
סינגלים בהוצאת אינטרסקופ רקורדס
סינגלים בהוצאת אפטרמת' אנטרטיינמנט
סינגלים בהוצאת שיידי רקורדס